pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.แนะกินอาหารปรุงสุก ลดความเสี่ยงโรคพยาธิ
วันเสาร์ที่ 6 ตุลาคม 2561
สธ.แนะกินอาหารปรุงสุก ลดความเสี่ยงโรคพยาธิ
กระทรวงสาธารณสุข เตือนประชาชนกินอาหารปรุงสุก ล้างผักผลไม้ให้สะอาด รักษาสุขอนามัยส่วนบุคคล ลดความเสี่ยงเป็นโรคพยาธิ แนะวิธีสังเกต หากหิวบ่อย กินอาหารมาก แต่น้ําหนักลด ท้องอืด ท้องเฟ้อ ท้องเสีย ควรรีบไปพบแพทย์
นายแพทย์ประพนธ์ ตั้งศรีเกียรติกุล รักษาราชการแทนตําแหน่งรองปลัดกระทรวงสาธารณสุข ให้สัมภาษณ์เกี่ยวกับโรคหนอนพยาธิว่า พยาธิเป็นปรสิตที่คอยแย่งอาหารจากคนและสัตว์ที่มันอาศัยอยู่ ร่างกายคนที่มีพยาธิจะทรุดโทรมลง หรือเกิดอาการแพ้สารที่ขับออกมาจากตัวพยาธิ หากพยาธิเข้าสู่สมองอาจเป็นอัมพาต และเสียชีวิตได้ พยาธิที่พบบ่อยเช่น พยาธิไส้เดือน พยาธิปากขอ พยาธิตัวจี๊ด พยาธิตัวตืด พยาธิใบไม้ โดยพยาธิเหล่านี้จะอาศัยอยู่ในดิน พื้นหญ้า ในน้ํา เนื้อสัตว์ต่าง ๆ ทั้งสัตว์บก สัตว์น้ํา สัตว์ครึ่งบกครึ่งน้ํา รวมทั้งในพืชผัก น้ําดื่ม ส่วนใหญ่จะเข้าสู่ร่างกายทางการกินอาหาร หรือไชเข้าทางผิวหนังเช่นพยาธิปากขอ
นายแพทย์ประพนธ์กล่าวต่อว่า หากพบว่ามีอาการผิดปกติเช่น รู้สึกหิวบ่อย กินอาหารมาก แต่น้ําหนักลด ท้องอืด ท้องเฟ้อ ท้องเสีย เจ็บและบวมตามผิวหนัง เจ็บหน้าอก ไอเป็นเลือด มีอาการแพ้ ทางผิวหนัง มีผื่นคันหรือเป็นแนวแดงๆ บนผิวหนัง มีตุ่มนูนจํานวนมากขึ้นตามผิวหนัง เป็นไข้ ปวดเมื่อยตามร่างกาย ปวดศีรษะ ตาพร่ามัว ควรรีบไปพบแพทย์เพื่อตรวจรักษา ไม่ควรซื้อยาถ่ายพยาธิมากินเอง เพราะพยาธิมีหลายชนิดและยาที่ใช้ในการรักษามีหลายขนานเช่นกัน
“ขอให้ประชาชนดูแลสุขอนามัยส่วนบุคคล โดยเฉพาะในเด็กซึ่งมักใช้มือหยิบจับอาหารเข้าปากและวิ่งเล่นโดยไม่สวมรองเท้า ขอให้รับประทานอาหารที่สุก สะอาด ดื่มน้ําสะอาด ถ่ายอุจจาระในส้วม ล้างมือด้วยน้ําและสบู่บ่อย ๆ และทุกครั้งหลังเข้าห้องน้ําห้องส้วม ก่อนปรุงอาหาร และก่อนรับประทานอาหาร ล้างผักและผลไม้ให้สะอาด ใส่รองเท้าทุกครั้งที่ออกจากบ้าน รักษาความสะอาดในบ้านและบริเวณบ้าน” นายแพทย์ประพนธ์กล่าว
************************************** 6 ตุลาคม 2561
รัฐบาลไทย-ข่าวทำเนียบรัฐบาล-วศ. สานต่อ “ความรักความห่วงใย ชวนคนไทยรักสุขภาพ” สอนทำเจลล้างมือป้องกันไวรัส โควิด-19 ให้กับครู กศน.
วันพุธที่ 4 มีนาคม 2563
วศ. สานต่อ “ความรักความห่วงใย ชวนคนไทยรักสุขภาพ” สอนทําเจลล้างมือป้องกันไวรัส โควิด-19 ให้กับครู กศน.
วศ. สานต่อ “ความรักความห่วงใย ชวนคนไทยรักสุขภาพ” สอนทําเจลล้างมือป้องกันไวรัส โควิด-19 ให้กับครู กศน.
เมื่อวันที่ 17 กุมภาพันธ์ 2563 กรมวิทยาศาสตร์บริการ (วศ.) กระทรวงอุดมศึกษา วิทยาศาสตร์ วิจัยและนวัตกรรม (อว.) โดยนางสาวสุบงกช ทรัพย์แตง หัวหน้ากลุ่มผลิตภัณฑ์สมุนไพรที่ไม่ใช่อาหาร ได้รับเชิญเป็นวิทยากรให้ความรู้ในโครงการอบรมให้ความรู้เพื่อสร้างเสริมสุขภาพและการป้องกันโรค เพื่อเป็นการให้ความรู้และสร้างความตระหนักของประชาชนเรื่องโรคอุบัติใหม่ การป้องกัน และลดโรคที่สามารถป้องกันได้ โดยการสอนการทําเจลล้างมืออย่างง่ายให้แก่ครูและบุคลากรการศึกษานอกระบบและการศึกษาตามอัธยาศัย (กศน.) เพื่อเผยแพร่ให้กับนักศึกษา กศน. และประชาชนที่พื้นที่ต่อไป โดยมีเข้ามีผู้เข้าร่วมกิจกรรมกว่า 200 คน ณ ห้องประชุมเธียร์เตอร์ ชั้น 2 อาคาร 2 ศูนย์วิทยาศาสตร์เพื่อการศึกษา เอกมัย (ท้องฟ้าจําลอง)
ในสถานการณ์การแพร่ระบาดของเชื้อไวรัสโควิด-19 ในประเทศจีน และอีกกว่า 26 ประเทศทั่วโลก ส่งผลให้ประเทศไทยเป็นอีกหนึ่งประเทศที่ต้องเฝ้าระวังการแพร่ระบาดของเชื้อไวรัส อีกทั้งเจลล้างมือเพื่อฆ่าเชื้อ และป้องกันโรคกําลังเป็นที่ต้องการเป็นจํานวนมาก จนเกิดปัญหาสินค้าขาดตลาด กลุ่มผลิตภัณฑ์สมุนไพรที่ไม่ใช่อาหาร สํานักเทคโนโลยีชุมชนจึงได้เผยแพร่วิธีการทําเจลล้างมือสูตรกรมวิทยาศาสตร์บริการ ซึ่งเป็นสูตรที่มีความเข้มข้นของแอลกอฮอล์ที่เหมาะสมกับการใช้งาน ประชาชนทั่วไปสามารถทําได้ด้วยตนเอง ลดปัญหาเจลล้างมือขาดตลาด อีกทั้งสร้างเสริมสุขภาพและการป้องกันเชื้อไวรัสได้
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 16 พฤษภาคม 2563
วันเสาร์ที่ 16 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 16 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 16 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่16 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้ไม่มีผู้ติดเชื้อรายใหม่และไม่มีผู้เสียชีวิตเพิ่ม ผู้ป่วยกลับบ้านได้ 1 ราย รวมกลับบ้านสะสม 2,855 ราย คิดเป็นร้อยละ 94.38 ของผู้ป่วยทั้งหมด ทําให้ขณะนี้มีผู้ป่วยที่ยังรักษาอยู่ในโรงพยาบาล 114 ราย หรือคิดเป็นร้อยละ 3.77 ของผู้ป่วยทั้งหมด ผู้เสียชีวิตสะสม 56 ราย รวมผู้ป่วยสะสม 3,025 ราย
รัฐบาลได้ผ่อนปรนมาตรการในระยะที่ 2 อนุญาตให้เปิดกิจการบางแห่งเพิ่มเติมในวันพรุ่งนี้ (17 พฤษภาคม 2563) อาทิ ร้านอาหาร / เครื่องดื่มในอาคารสํานักงาน โรงยิม สนามกีฬา ฟิตเนส สถานทันตกรรม คลินิกเวชกรรมเสริมความงานที่ทําเฉพาะเรือนร่าง และห้างสรรพสินค้า เป็นต้น ดังนั้นเพื่อความปลอดภัยของประชาชนเมื่อไปใช้บริการในสถานที่ดังกล่าว ขอให้เข้มในมาตรการสวมหน้ากากอนามัย/หน้ากากผ้า ล้างมือบ่อยๆ และการเว้นระยะห่างระหว่างผู้อื่น 1-2 เมตร และปฏิบัติตามข้อกําหนดของสถานที่อย่างเคร่งครัดเพื่อความปลอดภัย
จากสถานการณ์โรคติดเชื้อไวรัสโคโรนา 2019 ในประเทศไทยมีรายงานผู้ติดเชื้อรายใหม่ลดลงอย่างเห็นได้ชัด ทําให้วันนี้สถานการณ์ผู้ติดเชื้อของประเทศไทยอยู่ในอันดับที่ 68 ของโลก ทั้งนี้ สืบเนื่องมาจากการที่รัฐบาลและกระทรวงสาธารณสุขได้ออกมาตรการป้องกันการแพร่กระจายของโรค เช่น การจัดตั้งศูนย์กักตัวผู้ที่เดินทางเข้ามาจากต่างประเทศ การลงพื้นที่หาผู้ติดเชื้อเชิงรุกในชุมชนที่มีความเสี่ยง และปัจจัยความสําเร็จที่สําคัญคือต้องขอขอบคุณความร่วมมือของคนไทยที่ปฏิบัติตามมาตรการอย่างเคร่งครัด “การ์ดไม่ตก” ทั้งการเว้นระยะห่างทางสังคม สวมหน้ากากอนามัย/หน้ากากผ้า ล้างมือบ่อยๆ ซึ่งส่งผลดีคือ ทําให้จํานวนผู้ติดเชื้อภายในประเทศลดลงอย่างต่อเนื่อง รวมถึงจํานวนผู้ป่วยจากโรคติดต่ออื่นๆ ก็ลดลงเช่นกัน จึงขอให้คนไทยทุกคนร่วมกันสร้างมาตรฐานการดําเนินชีวิตใหม่ด้านสุขภาพ นําสิ่งดีๆ ที่ทําในช่วงที่มีการระบาดของโรคปฏิบัติต่อเนื่องให้เป็นนิสัย เพื่อการดํารงชีวิตแบบวิถีใหม่ที่มีความปลอดภัยห่างไกลจากโรคติดต่อ
รัฐบาลไทย-ข่าวทำเนียบรัฐบาล-วิธีทำความสะอาด Face Shield
วันศุกร์ที่ 19 มิถุนายน 2563
วิธีทําความสะอาด Face Shield
มีวิธีการอย่างไรบ้าง
รัฐบาลไทย-ข่าวทำเนียบรัฐบาล-การสัมนาการขับเคลื่อนการศึกษาด้วยเทคโนโลยีดิจิทัลหรือ EDU digital
วันพฤหัสบดีที่ 29 พฤศจิกายน 2561
การสัมนาการขับเคลื่อนการศึกษาด้วยเทคโนโลยีดิจิทัลหรือ EDU digital
โดย พลเอกสุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ และ หัวหน้าผู้แทนพิเศษของรัฐบาลได้เปิดการสัมนาการขับเคลื่อนการศึกษาด้วยเทคโนโลยีดิจิทัลหรือ EDU digita2018
การสัมนาการขับเคลื่อนการศึกษาด้วยเทคโนโลยีดิจิทัลหรือ EDU digital โดย พลเอกสุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ และ หัวหน้าผู้แทนพิเศษของรัฐบาลได้เปิดการสัมนาการขับเคลื่อนการศึกษาด้วยเทคโนโลยีดิจิทัลหรือ EDU digita2018 โดยได้กล่าวชื่นชมถึงความตั้งใจของภาคส่วนการศึกษาในพื้นที่ต่อการขับเคลื่อนระบบการศึกษาด้วยเทคนิคดิจิทัล ทั้งนี้ยังได้เสริมสร้างการรับรู้ถึงศาสตร์ของพระราชาที่ทําให้ระบบการศึกษาของไทยมีคุณภาพเข้มแข็ง EDU strong ทั้งยังได้เยี่ยมชมนิทรรศการนวัตกรรมด้านการศึกษาของเด็กนักเรียนในจังหวัดชายแดนภาคใต้ที่แสดงถึงการยกระดับการศึกษาในระดับสากล
รัฐบาลไทย-ข่าวทำเนียบรัฐบาล-รปอ.ภานุวัฒน์ฯ เป็นวิทยากรบรรยายโครงการศึกษาอบรมหลักสูตรนักปกครองระดับสูง (นปส.) รุ่นที่ 74 ของกระทรวงมหาดไทย
วันพุธที่ 18 มีนาคม 2563
รปอ.ภานุวัฒน์ฯ เป็นวิทยากรบรรยายโครงการศึกษาอบรมหลักสูตรนักปกครองระดับสูง (นปส.) รุ่นที่ 74 ของกระทรวงมหาดไทย
นายภานุวัฒน์ ตริยางกูรศรี รองปลัดกระทรวงอุตสาหกรรม  เป็นวิทยากรบรรยายโครงการศึกษาอบรมหลักสูตรนักปกครองระดับสูง (นปส.) รุ่นที่ 74 ของกระทรวงมหาดไทย ณ วิทยาลัยมหาดไทย อําเภอบางละมุง จังหวัดชลบุรี
17 มีนาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม ได้รับเชิญเป็นวิทยากรบรรยายโครงการศึกษาอบรมหลักสูตรนักปกครองระดับสูง (นปส.) รุ่นที่ 74 ในหัวข้อ “การบริหารราชการสู่ยุคไทยแลนด์ 4.0 กับการจัดองค์กร กลไก ระบบ เทคนิคและเครื่องมือในการบริหารจัดการ” ณ วิทยาลัยมหาดไทย อําเภอบางละมุง จังหวัดชลบุรี
หลักสูตรนักปกครองระดับสูง (นปส.) รุ่นที่ 74 มีผู้เข้าอบรมจํานวน 100 คน มีวัตถุประสงค์เพื่อเตรียมความพร้อมให้แก่ผู้ดํารงตําแหน่งประเภทอํานวยการหรือเทียบเท่าในสังกัดกระทรวงมหาดไทย ในการเข้าสู่ตําแหน่งประเภทบริหาร ให้มีทักษะ สมรรถนะทางการบริหารจัดการ และเพิ่มขีดความสามารถในการขับเคลื่อนการดําเนินงานตามภารกิจขององค์กร สร้างเครือข่ายผู้นํา บริหารจัดการเชิงบูรณาการเพื่อบําบัดทุกข์ บํารุงสุขของประชาชนในพื้นที่ได้อย่างมีประสิทธิภาพและประสิทธิผล โดยเรียนรู้ได้อย่างครบถ้วนสมดุลในทุกมิติ
รัฐบาลไทย-ข่าวทำเนียบรัฐบาล-ปลัดกระทรวงมหาดไทยสั่งการผู้ว่าฯ ทุกจังหวัดเฝ้าระวังภัยจากฝนตกหนักและฝนตกสะสม ช่วงวันที่ 29 - 31 ก.ค.61
วันอังคารที่ 31 กรกฎาคม 2561
ปลัดกระทรวงมหาดไทยสั่งการผู้ว่าฯ ทุกจังหวัดเฝ้าระวังภัยจากฝนตกหนักและฝนตกสะสม ช่วงวันที่ 29 - 31 ก.ค.61
ปลัดกระทรวงมหาดไทยสั่งการผู้ว่าฯ ทุกจังหวัดเฝ้าระวังภัยจากฝนตกหนักและฝนตกสะสม ช่วงวันที่ 29 - 31 ก.ค.61
เมื่อวันที่ 29 ก.ค. 2561 นายฉัตรชัย พรหมเลิศ ปลัดกระทรวงมหาดไทย ในฐานะรองผู้บัญชาการป้องกันและบรรเทาสาธารณภัยแห่งชาติ (บก.ปภ.ช.) เปิดเผยว่า กองบัญชาการป้องกันและบรรเทาสาธารณภัยแห่งชาติได้ติดตามสถานการณ์ร่วมกับกรมอุตุนิยมวิทยา พบว่า ในช่วงวันที่ 28 – 31 ก.ค. 2561 หย่อมความกดอากาศต่ําปกคลุมอ่าวตังเกี๋ย ทําให้ภาคเหนือและภาคตะวันออกเฉียงเหนือ มีฝนตกหนักบางแห่ง ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย มีกําลังแรงขึ้น ทําให้ภาคใต้ ภาคกลาง และภาคตะวันออกมีฝนเพิ่มมากขึ้น และมีฝนตกหนักบางแห่ง คลื่นลมบริเวณทะเลอันดามันมีคลื่นสูง 2 – 4 เมตร และอ่าวไทยตอนบนมีคลื่นสูง 2 – 3 เมตร
เพื่อเป็นการเตรียมความพร้อมรับสถานการณ์ กระทรวงมหาดไทย โดยกองบัญชาการป้องกันและบรรเทาสาธาณภัยแห่งชาติ ได้สั่งการให้ผู้ว่าราชการจังหวัดในฐานะผู้อํานวยการกองอํานวยการป้องกันและบรรเทาสาธารณภัยจังหวัด ดําเนินการดังนี้
1. สร้างการรับรู้ แจ้งเตือนประชาชนให้ในพื้นที่เสี่ยงภัย และพื้นที่ที่อาจได้รับผลกระทบ ระมัดระวังอันตรายจากสถานการณ์ภัยในช่วงฝนตกหนัก ผ่านสื่อทุกช่องทาง ตลอดจนกําชับกํานันผู้ใหญ่บ้าน ผู้บริหารองค์กรปกครองส่วนท้องถิ่น อาสาสมัคร แจ้งข้อมูลข่าวสารและสถานการณ์ภัยให้ประชาชนรับทราบอย่างต่อเนื่อง
2. ประสานการปฏิบัติกับหน่วยทหารในพื้นที่ องค์กรปกครองส่วนท้องถิ่น หน่วยงานและเครือข่ายอาสาสมัครทุกภาคส่วนอย่างใกล้ชิด โดยเตรียมความพร้อมด้านสรรพกําลัง เครื่องจักรกลสาธารณภัย และจัดชุดเฝ้าระวังติดตามสถานการณ์อย่างใกล้ชิด เพื่อเข้าถึงพื้นที่เกิดเหตุและให้ความช่วยเหลือประชาชนได้อย่างทันท่วงทีตลอด 24 ชม.
3. ในกรณีฝนตกหนักหรือมีฝนตกสะสมในพื้นที่และประเมินสถานการณ์แล้วมีความเสี่ยงจะได้รับผลกระทบ ให้กําหนดจุดปลอดภัยและจัดตั้งศูนย์พักพิงชั่วคราว เพื่อเตรียมพร้อมรองรับการอพยพ ประชาชาตามแผนเผชิญเหตุ
4. กรณีเกิดฝนตกหนักในพื้นที่เสียงภัยดินโคลนถล่มให้แจ้งเตือนประชาชนทราบถึงความเสี่ยงอันตรายต่อชีวิตและทรัพย์สิน และชี้แจงถึงความจําเป็นในการต้องอพยพประชาชนไปอยู่ในจุดที่ปลอดภัย
5. ในกรณีคลื่นลมแรงซัดชายฝั่งหรือมีคลื่นสูง ให้ประสานหน่วยงานทางน้ํา เช่น กรมเจ้าท่า กรมประมง ตํารวจน้ํา และองค์กรปกครองส่วนท้องถิ่นออกลาดตระเวนแจ้งเตือนการเดินเรือ ทั้งเรือเล็กเรือประมง เรือท่องเที่ยว เรือข้ามฟาก หรือเรือเฟอร์รี่ ให้เดินเรือด้วยความระมัดระวัง มีเสื้อชูชีพและอุปกรณ์ความปลอดภัยให้เพียงพอ โดยให้ถือปฏิบัติอย่างเข้มงวดในการตรวจตราและเตือนควรงดหรือห้ามเรือออกจากฝั่งหากมีสถานการณ์คลื่นลมและคลื่นทะเลสูง
ปลัดกระทรวงมหาดไทย กล่าวเพิ่มเติมว่า กระทรวงมหาดไทยมีความห่วงใยในชีวิตและทรัพย์สินของพี่น้องประชาชน ทั้งนี้ หากเกิดภัยในพื้นที่สามารถติดต่อแจ้งเหตุและติดต่อขอความช่วยเหลือได้ทางสายด่วนนิรภัย 1784 ตลอด 24 ชั่วโมง เพื่อประสานให้การช่วยเหลือโดยด่วนต่อไป
รัฐบาลไทย-ข่าวทำเนียบรัฐบาล-นายกฯ ร่วมประชุมบอร์ดดีอี รับทราบผลการจัดอันดับให้คะแนนปัจจัยด้านโครงสร้างพื้นฐานเทคโนโลยี Technology Infrastructure) ไทยขยับขึ้นมาอยู่ที่อันดับ 34
วันจันทร์ที่ 13 กรกฎาคม 2563
นายกฯ ร่วมประชุมบอร์ดดีอี รับทราบผลการจัดอันดับให้คะแนนปัจจัยด้านโครงสร้างพื้นฐานเทคโนโลยี Technology Infrastructure) ไทยขยับขึ้นมาอยู่ที่อันดับ 34
นายกฯ ร่วมประชุมบอร์ดดีอี รับทราบผลการจัดอันดับให้คะแนนปัจจัยด้านโครงสร้างพื้นฐานเทคโนโลยี Technology Infrastructure) ไทยขยับขึ้นมาอยู่ที่อันดับ 34
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 3/2563 ณ ตึกภักดีบดินทร์ ทําเนียบรัฐบาล ในวันจันทร์ที่ 13 กรกฎาคม 2563 โดยมี พล.อ.ประวิตร วงษ์สุวรรณ รองนายกรัฐมนตรี ในฐานะรองประธานคณะกรรมการดิจิทัลเพื่อเศรษฐกิจและสังคมแห่งชาติ ซึ่งเป็นผู้กํากับดูแลการดําเนินงานของกระทรวงดิจิทัลเพื่อเศรษฐกิจและสังคม (ดีอีเอส) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และผู้บริหารระดับสูงของกระทรวงฯ และหน่วยงานในสังกัด เข้าร่วมประชุมด้วย ได้รับทราบรายงานผลการจัดอันดับจากสถาบัน IMD ให้คะแนนปัจจัยด้านโครงสร้างพื้นฐานเทคโนโลยี Technology Infrastructure) ไทยขยับขึ้นมาอยู่ที่อันดับ 34 ขณะที่ ผลการจัดอันดับความสามารถในการแข่งขันของเขตเศรษฐกิจทั่วโลก (IMD World Competitiveness Ranking) ประจําปี 2563 ประเทศไทยอยู่ในอันดับที่ 29 จาก 63 ประเทศ (เป็นอันดับที่สามของอาเซียน รองจากสิงคโปร์ และมาเลเซีย) พร้อมย้ําโครงสร้างพื้นฐานดิจิทัลมีความสําคัญมากในปัจจุบัน ต่อระบบเศรษฐกิจและสังคม และการยกระดับคุณภาพชีวิตของคนในประเทศ กําหนดทิศทางการพัฒนาการบริหารข้อมูลขนาดใหญ่ และระบบคลาวด์กลางภาครัฐของประเทศ ต้องมุ่งที่ประโยชน์ของประชาชนเป็นศูนย์กลาง เพราะในยุคหลัง New Normal ข้อมูลต้องมีความรวดเร็วและทันสมัย รองรับการพัฒนาดิจิทัลของประเทศให้ไปสู่การเป็นดิจิทัลไทยแลนด์เต็มรูปแบบต่อไป
****************
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนภาคเอกชนออสเตรเลียลงทุนในไทย โดยเฉพาะ EEC พร้อมยืนยันความร่วมมือกับออสเตรเลียเพื่อความรุ่งเรืองของอาเซียนในทุกด้าน
วันพฤหัสบดีที่ 15 พฤศจิกายน 2561
นายกรัฐมนตรีเชิญชวนภาคเอกชนออสเตรเลียลงทุนในไทย โดยเฉพาะ EEC พร้อมยืนยันความร่วมมือกับออสเตรเลียเพื่อความรุ่งเรืองของอาเซียนในทุกด้าน
นายกรัฐมนตรีเชิญชวนภาคเอกชนออสเตรเลียลงทุนในไทย โดยเฉพาะ EEC พร้อมยืนยันความร่วมมือกับออสเตรเลียเพื่อความรุ่งเรืองของอาเซียนในทุกด้าน
วันนี้ (15 พ.ย. 2561) เวลา 10.30 น. พลเอก ประยุทธ์ จันทร์โอชา นายกรัฐมนตรี พบหารือกับนายสกอตต์ มอร์ริสัน (The Honourable Scott Morrison) นายกรัฐมนตรีเครือรัฐออสเตรเลียระหว่างการเข้าร่วมการประชุมสุดยอดอาเซียน ครั้งที่ 33 และการประชุมสุดยอดที่เกี่ยวข้อง ณ ห้องหารือทวิภาคี ศูนย์การประชุมและนิทรรศการซันเทค สาธารณรัฐสิงคโปร์ โดย พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
ทั้งสองฝ่ายยินดีที่ความสัมพันธ์ระหว่างไทยกับออสเตรเลียมีความใกล้ชิดและแน่นแฟ้นในทุกระดับ โดยเฉพาะการแลกเปลี่ยนการเยือนระดับสูงระหว่างกันเป็นประจําในช่วง 2 ปีที่ผ่านมา โดยหวังว่าจะสามารถรักษาพลวัตอันดีนี้ต่อไป โอกาสนี้ นายกรัฐมนตรียังได้กล่าวเชิญนายกรัฐมนตรีออสเตรเลียเยือนไทยอย่างเป็นทางการในโอกาสแรกที่เหมาะสม
ไทยยินดีที่ทั้งสองฝ่ายจะร่วมมือกันในการฝึกอบรมด้านการค้นหาและกู้ภัย และหวังว่าจะสามารถกระชับความร่วมมือให้แน่นแฟ้นมากยิ่งขึ้น โดยเฉพาะในด้านการประสานงานเพื่อบริหารจัดการสถานการณ์วิกฤติในภูมิภาค นอกจากนี้ ไทยหวังที่จะร่วมมือกับออสเตรเลียในด้านเทคโนโลยีและนวัตกรรม โดยฌพาะด้านความมั่นคงไซเบอร์ และด้านเทคโนโลยีการเงินและการเกษตร
ด้านการค้าทั้งสองฝ่ายยินดีที่มูลค่าการค้าระหว่างกันเพิ่มถึง 3 เท่า โดยในปัจจุบันมีมูลค่าประมาณ 16,000 ล้านดอลลาร์สหรัฐ โดยนายกรัฐมนตรีกล่าวว่าไทยพร้อมอํานวยความสะดวกแก่นักลงทุนออสเตรเลีย พร้อมกล่าวเชิญชวนภาคเอกชนออสเตรเลียให้เข้าไปลงทุนในไทย โดยเฉพาะใน EEC
นายกรัฐมนตรีออสเตรเลียสนับสนุนบทบาทไทยในฐานะประธานอาเซียนในปี 2562 และยืนยันว่าออสเตรเลียพร้อมให้ความร่วมมือเพื่อสนับสนุนการเติบโตของอาเซียนทุกด้าน ทั้งนี้นายกรัฐมนตรีกล่าวว่าไทยมุ่งส่งเสริมความยั่งยืนในทุกมิติ เพื่ออาเซียนที่มีประชาชนเป็นศูนย์กลาง ไม่ทิ้งใครไว้ข้างหลัง โดยมีเป้าหมายในการสร้างความเชื่อมโยงอย่างไร้รอยต่อ และพร้อมจะร่วมมือกับออสเตรเลียในด้านที่ออสเตรเลียมีความเชี่ยวชาญ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 26 เมษายน 2563 [กระทรวงสาธารณสุข]
วันอาทิตย์ที่ 26 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 26 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 26 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่26 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (25 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 47 ราย กลับบ้านสะสม 2,594 ราย (คิดเป็นร้อยละ 88.77 ของผู้ป่วยทั้งหมด) ยังรักษาในโรงพยาบาล 277 ราย (คิดเป็นร้อยละ 9.48 ของผู้ป่วยทั้งหมด) เสียชีวิตรวม 51 รายผู้ป่วยรายใหม่ 15 ราย ทําให้มีผู้ป่วยสะสม 2,922 ราย
สําหรับผู้ป่วยรายใหม่รายงานวันนี้ 15 ราย (ลําดับที่ 2,908 – 2,922) จําแนกได้ดังนี้
เป็นผู้สัมผัสกับผู้ป่วยที่มีรายงานมาแล้ว4ราย (ทุกรายพบที่จังหวัดภูเก็ต)
เป็นผู้เดินทางไปสถานที่ชุมนุมชน เช่น ห้างสรรพสินค้า, ตลาดนัดสถานที่ท่องเที่ยว 3 ราย
อาชีพเสี่ยง 1 ราย (ขับรถโดยสารรับจ้าง)
จากการค้นหาผู้ป่วยเชิงรุกในชุมชน ที่จังหวัดยะลา 2 ราย
เดินทางมาจากต่างประเทศ เข้า State Quarantine 5 ราย (เดินทางจากสหรัฐอาหรับอิมิเรตส์ เข้า
State Quarantine ที่กรุงเทพฯ 4 ราย, เดินทางจากเนเธอร์แลนด์ เข้า State Quarantine ที่ชลบุรี 1 ราย)
วันนี้ ไม่มีรายงานผู้ป่วยที่เป็นบุคลากรทางการแพทย์ ต่อเนื่องเป็นวันที่ 8 แล้ว และไม่มีรายงานผู้เสียชีวิต
สําหรับสถานการณ์ทั่วโลกข้อมูลตั้งแต่วันที่ 5 มกราคม –26 เมษายน2563 (07.00 น.) พบผู้ป่วย 2,920,738 ราย เสียชีวิต 203,355 ราย ประเทศที่มีผู้ป่วยมาก 3 อันดับแรก คือ สหรัฐอเมริกาพบผู้ป่วย 960,651 ราย เสียชีวิต 54,256 รายสเปนพบผู้ป่วย 223,759 ราย เสียชีวิต 22,902 ราย และอิตาลีพบผู้ป่วย 195,351 ราย เสียชีวิต 26,384 ราย
********************************
26 เมษายน 2563
รัฐบาลไทย-ข่าวทำเนียบรัฐบาล-เปิดคำอธิบายรายละเอียด ตราสัญลักษณ์พระราชพิธีบรมราชาภิเษก พ.ศ.2562
วันพุธที่ 13 มีนาคม 2562
เปิดคําอธิบายรายละเอียด ตราสัญลักษณ์พระราชพิธีบรมราชาภิเษก พ.ศ.2562
--
ตราสัญลักษณ์พระราชพิธีบรมราชาภิเษก พุทธศักราช ๒๕๖๒ ประกอบด้วยอักษรพระปรมาภิไธย วปร อยู่ตรงกลาง พื้นอักษรสีขาวขอบเดินทอง อันเป็นสีของวันจันทร์ซึ่งเป็นวันพระบรมราชสมภพ ภายในอักษรประดับเพชร ตามความหมายแห่งพระนามมหาวชิราลงกรณ
อักษร วปร อยู่บนพื้นสีขาบ (น้ําเงินเข้ม) อันเป็นสีของขัตติยกษัตริย์ ภายในกรอบพุ่มข้าวบิณฑ์สีทองสอดสีเขียว อันเป็นสีซึ่งเป็นเดชแห่งวันพระบรมราชสมภพ กรอบทรงพุ่มข้าวบิณฑ์อัญเชิญมาจากกรอบที่ประดิษฐานพระมหาอุณาโลม อันเป็นพระราชลัญจกรประจําพระองค์พระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งพระบรมราชจักรีวงศ์ แวดล้อมด้วยเครื่องเบญจราชกกุธภัณฑ์ อันเป็นเครื่องประกอบพระบรมราชอิสริยยศของพระมหากษัตริย์และเป็นเครื่องหมายแห่งความเป็นสมเด็จพระบรมราชาธิราช ได้แก่ พระมหาพิชัยมงกุฎพร้อมอุณาโลมประกอบเลขมหามงคลประจํารัชกาล อยู่เบื้องบนพระแสงขรรค์ชัยศรีกับพระแส้จามรี ทอดไขว้อยู่เบื้องขวา ธารพระกรกับพัดวาลวิชนี ทอดไขว้อยู่เบื้องซ้ายและฉลองพระบาทเชิงงอน อยู่เบื้องล่าง
พระมหาพิชัยมงกุฎ หมายถึง ทรงรับพระราชภาระอันหนักยิ่งของแผ่นดินเพื่อประโยชน์สุขของประชาชน
พระแสงขรรค์ชัยศรี หมายถึง ทรงรับพระราชภาระปกป้องแผ่นดินให้พ้นจากภยันตราย
ธารพระกร หมายถึง ทรงดํารงราชธรรมเพื่อค้ําจุนบ้านเมืองให้ผาสุกมั่นคง
พระแส้จามรีกับพัดวาลวิชนี หมายถึง ทรงขจัดปัดเป่าความทุกข์ยากเดือดร้อนของอาณาประชาราษฎร์
ฉลองพระบาทเชิงงอน หมายถึง ทรงทํานุบํารุงปวงประชาทั่วรัฐสีมาอาณาจักร
เบื้องหลังพระมหาพิชัยมงกุฎ ประดิษฐานพระมหาเศวตฉัตรอันมีระบายขลิบทอง จงกลยอดฉัตรประกอบรูปพรหมพักตร์อันวิเศษสุด ระบายชั้นล่างสุดห้อยอุบะจําปาทอง แสดงถึงพระบารมีและพระบรมเดชานุภาพที่ปกแผ่ไปทั่วทิศานุทิศ
เบื้องล่างกรอบอักษรพระปรมาภิไธยมีแถบแพรพื้นสีเขียว ถนิมทอง ขอบขลิบทอง มีอักษรสีทองความว่า "พระราชพิธีบรมราชาภิเษก พุทธศักราช ๒๕๖๒"
ปลายแถบแพรเบื้องขวามีรูปคชสีห์กายม่วงอ่อน ประคองฉัตร ๗ ชั้น หมายถึงข้าราชการฝ่ายทหาร เบื้องซ้ายมีรูปราชสีห์กายขาวประคองฉัตร ๗ ชั้น หมายถึงข้าราชการฝ่ายพลเรือน ผู้ปฏิบัติราชการสนองงานแผ่นดินอยู่ด้วยกัน ข้างคันฉัตรด้านในทั้งสองข้างมีดอกลอยกนกนาค แสดงถึงปีมะโรงนักษัตรอันเป็นปีพระบรมราชสมภพ สีทองหมายถึง ความเจริญรุ่งเรืองยิ่งของประเทศชาติและประชาชน
สําหรับหลักเกณฑ์การพิจารณาขออนุญาตใช้ตราสัญลักษณ์พระราชพิธีบรมราชาภิเษก สามารถดาวน์โหลดได้ที่เว็บไซต์สํานักงานปลัดสํานักนายกรัฐมนตรี (www.opm.go.th)
ที่มา : สํานักงานปลัดสํานักนายกรัฐมนตรี
รัฐบาลไทย-ข่าวทำเนียบรัฐบาล-กองทัพชี้แจงเรื่องการจัดซื้อยานเกราะล้อยาง 4.5 พันล้าน
วันพฤหัสบดีที่ 23 เมษายน 2563
กองทัพชี้แจงเรื่องการจัดซื้อยานเกราะล้อยาง 4.5 พันล้าน
กองทัพชี้แจงเรื่องการจัดซื้อยานเกราะล้อยาง 4.5 พันล้าน
วันพุธที่ 22 เมษายน พ.ศ. 2563 พ.อ.วินธัย สุวารี โฆษกกองทัพบก ชี้แจงกรณีการเผยแพร่เอกสารของกรมสรรพาวุธ เกี่ยวกับการเดินหน้าโครงการจัดซื้อรถยานเกราะสไตร์เกอร์ ติดอาวุธ 50 คันด้วยงบประมาณ 4.5 พันล้าน ตามโครงการความช่วยเหลือทางการทหาร Foreign Military Sales -FMS จากสหรัฐอเมริกา ว่า กองทัพบก ชี้แจงว่าภาพรวมกระทรวงกลาโหม มีปรับลดงบฯ ทั้งสิ้นจาก 7 หน่วยงาน ยอดเงินรวม 1.8 หมื่นล้าน (ทบ.หน่วยเดียวเกือบ 1 หมื่นล้านบาท) ซึ่งเป็นตัวเลขที่สูงเมื่อเทียบกับหลาย ๆ กระทรวง การดําเนินการปรับลดนั้น ภายใต้หลักเกณฑ์โครงการใดที่ยังไม่ผูกพันให้ชะลอตัดออกไปทั้งหมด ส่วนโครงการใดผูกพันแล้ว ให้ตัดเหลือเพียงครึ่งเดียว ทําให้โครงการขนาดใหญ่ 4 โครงการ เช่น โครงการรถถัง ปืนใหญ่หรือเรดาร์ รวมถึง โครงการปกติอื่น ๆ อีกประมาณ 26 โครงการ ถูกชะลอตัดออกไป ส่วนกรณีเรื่องของยานเกราะล้อยางสไตร์เกอร์นั้น เนื่องจากโครงการนี้ เป็นหนึ่งในโครงการที่ผูกพันแล้ว โดยแผนเดิมจะมีใช้งบฯ ปี 63 จํานวน 900 ล้านบาท แต่ต้องตัดลดงบฯ ออกไปครึ่งหนึ่งตามหลักเกณฑ์ของกระทรวงกลาโหม ทําให้เหลือใช้งบปี 63 เพียง 450 ล้านบาท เท่านั้น ทั้งนี้โครงการฯ จัดซื้อด้วยระบบ FMS เป็นไปตามความช่วยเหลือทางทหารระหว่างไทยกับสหรัฐฯ ได้รับอนุมัติงบประมาณไว้ 4,515 ล้าน ได้จํานวนยานเกราะฯ รวมแล้วกว่า 100 คัน รวมที่สหรัฐฯ ได้ช่วยเหลือในลักษณะให้เปล่า โดยลักษณะการใช้งบฯ เป็นแบบผูกพันข้ามปี ตั้งแต่ปี 63-65 ทําให้ปี 63 เดิมก่อนถูกปรับลด จึงมีแผนใช้เพียง 900 ล้านบาทและด้วยความสัมพันธ์ที่ดีระหว่าง 2 กองทัพ ในจํานวนงบประมาณที่ตั้งไว้สําหรับโครงการนี้ ไม่ใช่เป็นการจัดหาเฉพาะรถเท่านั้น แต่ยังรวมถึงความร่วมมือทุกมิติที่ครอบคลุมการใช้รถยานเกราะฯ และการฝึกบุคลากร ยืนยัน ทบ.ดําเนินการยึดเอาประโยชน์ของประเทศและประชาชนเป็นสําคัญ
รัฐบาลไทย-ข่าวทำเนียบรัฐบาล-​แนวทางรับมือสถานการณ์ภัยแล้ง
วันพุธที่ 8 มกราคม 2563
​แนวทางรับมือสถานการณ์ภัยแล้ง
วันพุธที่ 8 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ห่วงใยสถานการณ์ภัยแล้งที่คาดว่าจะมีความรุนแรงมากกว่าปีที่ผ่านมา เนื่องจากปริมาณฝนที่ตกน้อยลง โดยสั่งการให้หน่วยงานที่เกี่ยวข้อง เร่งแก้ไขปัญหาพร้อมให้ข้อมูลเกษตรกรเพื่อระมัดระวังการเพาะปลูกอย่างต่อเนื่อง รวมถึงพิจารณาแนวทางช่วยเหลือ และบรรเทาความเดือดร้อนของประชาชน เช่น การขุดบ่อน้ําบาดาล จัดหาแหล่งน้ําสํารอง ตั้งจุดแจกจ่ายน้ําประปา จ้างงานหาอาชีพเสริมให้แก่เกษตรกร และประชาสัมพันธ์สร้างความเข้าใจและขอความร่วมมือให้ทุกคนใช้น้ําอย่างประหยัด เพื่อก้าวผ่านวิกฤตนี้ไปด้วยกัน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี